Կորենտեն Տոլիսսո

**Կորենտեն Տոլիսսո** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բավարիա Մյունխենի և Ֆրանսիայի ազգային հավաքականի կազմում։ Խաղում է կենտրոնական կիսապաշտպանի դիրքում։ 2018 թվականի աշխարհի առաջնության հաղթող։

## Ակումբային կարիերա
### Օլիմպիկ Լիոն
Տոլիսսոն Օլիմպիկ Լիոնի ակադեմիայի սան է։ Իր պրոֆեսիոնալ դեբյուտը նշեց 2013 թվականի օգոստոսի 10-ին՝ փոխարինման դուրս գալով Նիսի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 24-ին՝ Եվրոպայի Լիգայի խմբային փուլի Ռիեկայի դեմ խաղում։ Իր առաջին պրոֆեսիոնալ պայմանագիրը Տոլիսսոն կնքեց հոկտեմբերի 30-ին, որը նախատեսված էր մինչև 2017 թվականը։ Իր առաջին գոլը ֆրանսիացին խփեց 2014 թվականի մարտի 9-ին՝ Բորդոյի դեմ խաղում՝ գրավելով մրցակցի դարպասը հանդիպման 94-րդ րոպեին և 2-1 հաշվով հաղթանակ պարգևելով իր թիմին։ Ապրիլի 19-ին նա մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, սակայն Լիոնը պարտվեց 2-1 հաշվով։ Իր առաջին մրցաշրջանում Տոլիսսոն անցկացրեց 25 հանդիպում՝ դառնալով 1 գոլի հեղինակ։

2014 թվականի սեպտեմբերի 12-ին Տոլիսսոն գոլ խփեց Մոնակոյի դեմ խաղում՝ օգնելով իր թիմին հաղթել 2-1 հաշվով։ 2014-15 մրցաշրջանում ֆրանսիացին մասնակցեց Լիգա 1-ի բոլոր 38 հանդիպումներին՝ դառնալով 7 գոլի և 3 գոլային փոխանցման հեղինակ։ 2015 թվականի հուլիսի 8-ին նա իր թիմակիցներ Նաբիլ Ֆեկիրի և Անտոնի Լոպեշի հետ երկարաձգեց իր պայմանագիրը մինչև 2020 թվականը։ Օգոստոսի 1-ին Տոլիսսոն մեկնարկային կազմում խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Օլիմպիկ Լիոնը պարտվեց 2-0 հաշվով։ Օգոստոսի 29-ին նա 2 գոլային փոխանցում տվեց Կանի դեմ խաղում։ Իր դեբյուտը Չեմպիոնների Լիգայում նշեց սեպտեմբերի 16-ին խմբային փուլի Գենտի դեմ խաղում։ 2016 թվականի փետրվարի 14-ին Տոլիսսոն գոլի և 2 գոլային փոխանցման հեղինակ դարձավ Կանի դեմ խաղում, իսկ հանդիպումն ավարտվեց 4-1 հաշվով։ Ապրիլի 23-ին նա գոլ խփեց Թուլուզի դեմ հանդիպման 85-րդ րոպեին՝ 3-2 հաշվով հաղթանակ պարգևելով Լիոնին։ 2015-16 մրցաշրջանում Տոլիսսոն անցկացրեց 45 հանդիպում՝ դառնալով 7 գոլի և 7 գոլային փոխանցման հեղինակ։
[ձախից|մինի|312x312փքս|Տոլիսսոն [Օլիմպիկ Լիոնի կազմում 2015 թվականին]]
2016 թվականի օգոստոսի 6-ին Տոլիսսոն գոլ խփեց Ֆրանսիայի սուպերգավաթի Պարի Սեն-Ժերմենի դեմ խաղում, սակայն Լիոնը պարտվեց 4-1 հաշվով։ Իր առաջին գոլը եվրոպական առաջնություններում խփեց սեպտեմբերի 14-ին՝ Չեմպիոնների Լիգայի խմբային փուլի Դինամո Զագրեբի դեմ խաղում՝ այս խաղում դառնալով նաև գոլային փոխանցման հեղինակ։ Առաջին հանդիպումը թիմի ավագի թևկապով անցկացրեց սեպտեմբերի 18-ին՝ սեպտեմբերի 18-ին՝ Օլիմպիկ Մարսելի դեմ խաղում։ Սեպտեմբերի 21-ին Տոլիսսոն դուբլ ձևակերպեց Մոնպելիեի դեմ խաղում։ 2017 թվականի փետրվարի 5-ին ֆրանսիացին հեռացվեց խաղադաշտից Սենտ-Էտիենի դեմ խաղում՝ կարմիր քարտ ստանալով հանդիպման վերջին րոպեին։ Փետրվարի 19-ին նա 2 գոլ խփեց Դիժոնի դեմ խաղում։ Ապրիլի 5-ին Տոլիսսոն գոլի և գոլային փոխանցման հեղինակ դարձավ Մեցի դեմ խաղում, իսկ հանդիպումն ավարտվեց 3-0 հաշվով։ 2016-17 մրցաշրջանում ֆրանսիացին ընդգրկվեց ՈՒԵՖԱ Եվրոպայի Լիգայի խորհրդանշական հավաքականում։ Օլիմպիկ Լիոնի առաջին թիմի կազմում Տոլիսսոն անցկացրեց 160 հանդիպում՝ դառնալով 29 գոլի և 17 գոլային փոխանցման հեղինակ։

### Բավարիա Մյունխեն
2017 թվականի հունիսի 14-ին Տոլիսսոն 5 տարվա պայմանագիր կնքեց Բավարիա Մյունխենի հետ։ Ակումբը նրա համար վճարեց Բունդեսլիգայի համար այդ պահին ռեկորդային 41.5 միլիոն եվրո և ևս 6 միլիոն եվրո պոտենցիալ բոնուսների դեպքում։ Իր դեբյուտը Բավարիայի կազմում նշեց օգոստոսի 5-ին՝ փոխարինելով Ռենատու Սանչեշին Գերմանիայի սուպերգավաթի Բորուսիա Դորտմունդի դեմ խաղում և օգնելով Բավարիային հաղթել հետխաղյա հարվածաշարում։ Առաջին հանդիպումը Բունդեսլիգայում անցկացրեց օգոստոսի 18-ին՝ Բայեր Լևերկուզենի դեմ խաղում և այս խաղում դառնալով գոլի հեղինակ։ Հոկտեմբերի 21-ին Տոլիսսոն խփեց Համբուրգի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Նոյեմբերի 22-ին ֆրանսիացին գոլի և գոլային փոխանցման հեղինակ դարձավ Չեմպիոնների Լիգայի խմբային փուլի Անդերլեխտի դեմ խաղում, իսկ հանդիպումն ավարտվեց 2-1 հաշվով։ Դեկտեմբերի 5-ին Տոլիսսոն դուբլ ձևակերպեց Չեմպիոնների Լիգայի Պարի Սեն-Ժերմենի դեմ խաղում։ 2018 թվականի մայիսի 19-ին նա փոխարինեց Տիագո Ալկանտարային Գերմանիայի գավաթի եզրափակչի Այնտրախտ Ֆրանկֆուրտի դեմ խաղում, սակայն Բավարիան պարտվեց 3-1 հաշվով։ Իր առաջին մրցաշրջանում Տոլիսսոն անցկացրեց 40 հանդիպում՝ դառնալով 10 գոլի և 7 գոլային փոխանցման հեղինակ, իսկ Բավարիան հաղթեց Բունդեսլիգան և հասավ Չեմպիոնների Լիգայի կիսաեզրափակիչ, որտեղ երկու խաղերի արդյունքում պարտվեց Ռեալ Մադրիդին։

2018 թվականի սեպտեմբերի 15-ին Տոլիսսոն գոլի հեղինակ դարձավ Բայեր Լևերկուզենի դեմ խաղում, ապա ստացավ ծնկի ծանր վնասվածք հանդիպման 42-րդ րոպեին՝ բաց թողելով շուրջ 8 ամիս։ Նա խաղադաշտ վերադարձավ 2019 թվականի մայիսի 25-ին՝ փոխարինելով Խավի Մարտինեսին Գերմանիայի գավաթի եզրափակչի ՌԲ Լայպցիգի դեմ խաղում և օգնելով իր թիմին նվաճել գավաթը։ Օգոստոսի 3-ին Տոլիսսոն թիմի մեկնարկային կազմում խաղադաշտ դուրս եկավ Գերմանիայի սուպերգավաթի Բորուսիա Դորտմունդի դեմ խաղում, սակայն Բավարիան պարտվեց 2-0 հաշվով։ Հոկտեմբերի 1-ին ֆրանսիացին 2 գոլային փոխանցում տվեց Չեմպիոնների Լիգայի խմբային փուլի Տոտենհեմ Հոտսպուրի դեմ խաղում։ Հոկտեմբերի 22-ին նա գոլ խփեց Չեմպիոնների Լիգայի Օլիմպիակոսի դեմ խաղում՝ օգնելով իր թիմին հաղթել 3-2 հաշվով։ 
[մինի|Տոլիսսոն 2018 թվականի [Ֆուտբոլի աշխարհի առաջնություն 2018|աշխարհի առաջնության գավաթը հաղթելուց հետո]]

## Միջազգային կարիերա
Տոլիսսոն իրավասու էր ներկայացնել Ֆրանսիան ու Տոգոն միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։ Ֆրանսիայի ազգային հավաքական Տոլիսսոն առաջին անգամ հրավիրվեց 2017 թվականի մարտին՝ Լյուքսեմբուրգի և Իսպանիայի դեմ խաղերի համար։ Իր դեբյուտը ազգային հավաքականում նշեց մարտի 28-ին՝ փոխարինելով Թոմաս Լեմարին Իսպանիայի դեմ ընկերական խաղում։

2018 թվականի մայիսի 17-ին Տոլիսսոն ընդգրկվեց աշխարհի առաջնության համար Ֆրանսիայի հավաքականի 23-հոգանոց կազմում։ Այստեղ նա անցկացրեց 5 հանդիպում՝ գոլային փոխանցման հեղինակ դառնալով քառորդ եզրափակչի Ուրուգվայի դեմ խաղում։ Հուլիսի 15-ին Ֆրանսիան հաղթեց աշխարհի առաջնությունը՝ եզրափակչում 4-2 հաշվով պարտության մատնելով Խորվաթիային։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 10-ի դրությամբ*

### Միջազգային վիճակագրություն
*2019 թվականի նոյեմբերի 10-ի դրությամբ*

## Նվաճումներ
### Ակումբային
**Օլիմպիկ Լիոն**

*Ֆրանսիայի լիգայի գավաթ. երկրորդ տեղ. 2013–14

**Բավարիա Մյունխեն**

* Բունդեսլիգա. 2017–18, 2018–19
* Գերմանիայի գավաթ. 2018–19
* Գերմանիայի սուպերգավաթ. 2017, 2018

### Միջազգային
**Ֆրանսիա**

* ՖԻՖԱ աշխարհի առաջնություն. 2018

### Անհատական
* ՈՒԵՖԱ Եվրոպայի Լիգայի խորհրդանշական հավաքական. 2016–17

## Ծանոթագրություններ

## Արտաքին հղումներ
* Տոլիսսոյի պաշտոնական Ֆեյսբուքի էջը
* Տոլիսսոյի պաշտոնական Տվիտերի էջը
* Տոլիսսոյի պաշտոնական Ինստագրամի էջը
* Տոլիսսոն transfermarkt-ում
* Տոլիսսոն soccerbase.com-ում
* Տոլիսսոն WhoScored.com կայքում
* Տոլիսսոն Օլիմպիկ Լիոնի պաշտոնական կայքում
* Տոլիսսոն Բավարիա Մյունխենի պաշտոնական կայքում 
* Տոլիսսոն Լիգա 1-ի պաշտոնական կայքում 
* Տոլիսսոն ՈՒԵՖԱ-ի պաշտոնական կայքում
* Տոլիսսոն ՖԻՖԱ-ի պաշտոնական կայքում
* Տոլիսսոն Ֆրանսիայի ֆուտբոլի ֆեդերացիայի կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պատվո լեգեոնի շքանշանի ասպետներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ